सोनिया-मनमोहन का अपमान बर्दाश्त नहीं : सिब्बल  
सूत्रों के मुताबिक सरकार गूगल और फेसबुक जैसी साइट्स पर पीएम और कांग्रेस अध्यक्ष सोनिया गांधी की आलोचना और कुछ तस्वीरों से परेशान है।
केंद्र सरकार ने फेसबुक और गूगल जैसी दूसरी नेटवर्किंग साइट्स के कुछ कंटेंट पर आपत्ति जताई है। मानव संसाधन विकास मंत्री कपिल सिब्बल ने फेसबुक, गुगल और दूसरी सोशल नेटवर्किंग साइट्स के प्रतिनिधियों से मुलाकात करके इन सोशल नेटवर्किंग साइट्स से कहा कि वो ऐसा रास्ता तलाश करें जिससे कि इस कंटेंट का इस्तेमाल नहीं हो सके।  लेकिन इन साइट्स का कहना है कि वो कंटेट पर नियंत्रण नहीं रख सकते। इनका कहना है कि अगर कोर्ट इस बारे में कोई फैसला दे तभी वो कुछ कर सकते हैं।   इधर, कपिल सिब्बल ने कहा है कि सरकार किसी सेंसरशिप के पक्ष में नहीं है लेकिन वेबसाइटों को भारतीय समाज की मान्यताओं का ध्यान रखना होगा। सूत्रों के मुताबिक सरकार इन साइट्स पर पीएम और कांग्रेस अध्यक्ष सोनिया गांधी की आलोचना और कुछ तस्वीरों से परेशान है।